Št.: 105/2018-122

Datum: 13. 11. 2018

O B V E S T I L O S T A R Š E M

Spoštovani starši,

obveščamo vas, da je v šolskem letu 2018/2019 možno pridobiti finančno pomoč za plačilo spodaj navedenih dejavnosti tudi iz sredstev šolskega sklada.

Sredstva so namenjena socialno šibkejšim učencem pri plačilu:

- šole v naravi (ki je ne sofinancira Ministrstvo za šolstvo in šport ali občina) in taborov, ki jih

posameznemu učencu predlaga šola;

- ekskurzije in dneva dejavnosti, ki sta finančno obremenjena nad 10 € (v nadaljevanju dan

dejavnosti);

- nakupa delovnih zvezkov.

Subvencija se lahko dodeli v maksimalni vrednosti do polovice cene šole v naravi, tabora in nakupa delovnih zvezkov ter do celotne vrednosti stroškov dneva dejavnosti.

Sredstva se bodo dodeljevala v skladu s »Pravilnikom o dodeljevanju denarne pomoči socialno šibkim učencem iz sredstev šolskega sklada«, sprejetim na seji Upravnega odbora šolskega sklada dne 10. 10. 2016.

V kolikor starši menite, da finančno ne boste uspeli pokriti predvidenih stroškov, lahko pet delovnih dni po današnjem obvestilu (do vključno 20. 11. 2018) vložite vlogo.

Vlogo za uveljavitev pravice do dodelitve denarne pomoči iz šolskega sklada vložite starši oz. zakoniti skrbniki otroka na posebnem obrazcu »Vloga za dodelitev denarne pomoči za socialno šibke učence iz sredstev šolskega sklada«, ki je dostopna na spletni strani šole, pri šolski svetovalni delavki ali v tajništvu šole. Vlogo s prilogami oddate osebno (starši ali učenec) šolski svetovalni delavki ali jo pisno naslovite na OŠ Bogojina s pripisom »šolska svetovalna služba«.

Več informacij lahko dobite v objavljenih dokumentih na naši spletni strani šole in pri šolski svetovalni službi, tel. št. 547 90 84.

 Ravnateljica: Sabina Juhart